«Dal Lun 27 a viz Even e krogo prosez Arnaldo Otegi ha seizh stourmer euskarat all, tamallet dezho gant ar justis spagnol bezañ klasket sevel en-dro ar strollad politikel berzet Batasuna. Ar stourmerien-se zo e gwirionez oberourien bennañ an argerzh demokratel ha dibenn ar stourm armet en Euskadi. Dre ar prosez-se e klask ar justis spagnol terriñ lañs an tu kleiz dizalchour, a zo o paouez ober berzh bras en dilennadegoù diwezhañ ken eo deuet da vezañ an eil nerzh politikel en Hegoalde. Ne zeuio ket a-benn ! Frankiz evit Arnaldo Otegi hag e gamaraded ! Gwirioù sivil ha politikel evit ar bobl euskarat ! Gwir en em dermeniñ bremañ-diouzhtu ! Deuit da embann ho kengred gant ar bobl euskarat o stourm dal Lun 27 a viz Even e Roazhon, plasenn an ti-kêr da 12e…»